《灵鸟篇赠李三洲 其四》
明代·王渐逵

灵鸟渡闽中，羽毛还自惜。三山未去羁，翛翛凌八极。

蓬壶杳未未，税驾将安息。丰容迥世凡，绝抱向谁识。

逍遥慢延伫，叹此晨风翼。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。